CELEX: 62008TN0249
Language: el
Date: 2008-06-24 00:00:00
Title: Υπόθεση T-249/08: Προσφυγή της 24ης Ιουνίου 2008 — Coin κατά ΓΕΕΑ — Δυναμική Ζωή (FITCOIN)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/63
            
         Προσφυγή της 24ης Ιουνίου 2008 — Coin κατά ΓΕΕΑ — Δυναμική Ζωή (FITCOIN)
   (Υπόθεση T-249/08)
   (2008/C 209/112)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Coin SpA (Mestre, Βενετία, Ιταλία) (εκπρόσωποι: P. Perani και P. Pozzi, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Δυναμική Ζωή Ανώνυμη Εταιρία (Περιστέρι, Ελλάδα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να μεταρρυθμίσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Απριλίου 2008 στην υπόθεση R 1429/2007-1·
            
         
               —
            
            
               να απορρίψει την αίτηση καταχωρίσεως κοινοτικού σήματος αριθ. 3 725 298«FITCOIN», και
            
         
               —
            
            
               να καταδικάσει τους αντιδίκους στα δικαστικά έξοδα, περιλαμβανομένων των εξόδων που αφορούν τις διαδικασίες ανακοπής και προσφυγής ενώπιον του ΓΕΕΑ.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «FITCOIN» για προϊόντα και υπηρεσίες των κλάσεων 16, 25, 28, 35, 36 και 41 — αίτηση αριθ. 3 725 298
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το ιταλικό σήμα «coin», αριθ. καταχωρίσεως 160 126, για προϊόντα της κλάσεως 25· το ιταλικό σήμα «coin», αριθ. καταχωρίσεως 253 233, για προϊόντα και υπηρεσίες των κλάσεων 16, 25, 28, 35, 36 και 41· το ιταλικό σήμα «coin», αριθ. καταχωρίσεως 240 305, για προϊόντα και υπηρεσίες των κλάσεων 16, 25, 28, 35, 36 και 41· το ιταλικό σήμα «coin», αριθ. καταχωρίσεως 169 548, για προϊόντα και υπηρεσίες των κλάσεων 16, 25, 28, 35, 36 και 41, του οποίου η ισχύς επεκτάθηκε στην Benelux, στη Γαλλία, στην Ουγγαρία, στην Αυστρία και στην Πορτογαλία· το ιταλικό σήμα «coin», αριθ. καταχωρίσεως 240 286, για προϊόντα και υπηρεσίες της κλάσεως 25, του οποίου η ισχύς επεκτάθηκε στην Benelux, στη Γαλλία, στην Ουγγαρία και στην Αυστρία· το κοινοτικό σήμα «coin», αριθ. καταχωρίσεως 109 827, για προϊόντα και υπηρεσίες των κλάσεων 16, 25, 28, 35· το διεθνές σήμα «coin», αριθ. καταχωρίσεως R 381 015, για προϊόντα και υπηρεσίες των κλάσεων 16, 25, 28, 35, 36 και 41, του οποίου η ισχύς επεκτάθηκε στην Benelux, στη Γερμανία, στην Ισπανία, στη Γαλλία, στην Ουγγαρία, στην Αυστρία, στην Πορτογαλία και στη Σλοβενία.
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8 του κανονισμού (ΕΚ) 40/94, δεδομένου ότι τα οικεία σήματα είναι οπτικώς και ηχητικώς όμοια και τα προϊόντα και οι υπηρεσίες που καλύπτονται από τα σήματα αυτά ταυτίζονται· παράβαση του άρθρου 8 του κανονισμού (ΕΚ) 40/94, δεδομένου ότι η χρήση του σήματος του οποίου ζητείται η καταχώριση μπορεί να προκαλέσει σύγχυση.